ZÁKLADNÁ ŠKOLA, Ul. IVANA BUKOVČANA 3

841 08 BRATISLAVA

# Učebné osnovy

|  |  |
| --- | --- |
| Vzdelávacia oblasť | **JAZYK A KOMUNIKÁCIA** |
| Názov predmetu | **SLOVENSKÝ JAZYK A LITERATÚRA** |
| Škola | **Základná škola Ul. Ivana Bukovčana 3** |
| Názov ŠVP | **Štátny vzdelávací program pre I. stupeň základnej školy** |
| Názov iŠkVP | **Školský vzdelávací program pre I. stupeň základnej školy** |
| Stupeň vzdelania | **Primárne vzdelanie - ISCED 1** |
| Dĺžka štúdia | **4 roky** |
| Vyučovací jazyk | **Slovenský** |
| Forma štúdia | **Denná** |
| Iné | **Štátna škola** |
| **\* Učebné osnovy sú totožné so vzdelávacím štandardom ŠVP pre príslušný vzdelávací predmet.** | |

|  |  |
| --- | --- |
| **Časový rozvrh výučby predmetu** | **1. ročník** |
| **Štátny vzdelávací program** | 9 hod./ týž. |
| **Školský vzdelávací program** | 0 |
| **Spolu** | 9 hod./týž. |
| **Spolu za rok ŠVP/ŠkVP** | **297/0** hod./rok |

**Schválené riaditeľom školy: ..................... Podpis riaditeľa školy:.......................**

|  |
| --- |
| SLOVENSKÝ JAZYK A LITERATÚRA |

ÚVOD

Vzdelávací štandard v učebnom predmete slovenský jazyk a literatúra na primárnom stupni vzdelávania je pedagogický dokument, ktorý stanovuje nielen výkon a obsah, ale umožňuje aj rozvíjanie individuálnych učebných možností žiakov. Pozostáva z charakteristiky a cieľov predmetu, ktoré sa konkretizujú vo výkonovom štandarde. Predstavuje ucelený systém kognitívne odstupňovaných výkonov – učebných požiadaviek. Tieto základné požiadavky môže učiteľ bližšie špecifikovať, konkretizovať a rozvíjať v podobe ďalších učebných cieľov, učebných úloh, otázok, či testových položiek s prihliadnutím na aktuálne kognitívne schopnosti žiakov.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa zložiek predmetu (jazyková a slohová zložka, čítanie a literárna výchova). Učiteľ môže tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard v učebnom predmete slovenský jazyk a literatúra na primárnom stupni je koncipovaný tak, aby učiteľ nepredkladal žiakom len hotové poznatky, ale aby im vytváral primerané podmienky na aktívne osvojovanie vedomostí, spôsobilostí a zručností.

CHARAKTERISTIKA PREDMETU

Učebný predmet slovenský jazyk a literatúra má vo vzdelávaní nezastupiteľné miesto. Je základným prostriedkom pre nadobúdanie kultúrnej gramotnosti žiaka, jeho kľúčových kompetencií. Umožňuje porozumenie a osvojenie si poznatkov vo všetkých vzdelávacích oblastiach. Z tohto dôvodu má v systéme primárneho vzdelávania kľúčové, centrálne postavenie. Spôsobilosti, ktoré žiak v rámci tohto učebného predmetu nadobudne, majú zásadný vplyv na jeho vzdelávanie aj v ďalších vzdelávacích oblastiach, učebných predmetoch. Kvalita spôsobilostí používať materinský jazyk zásadne ovplyvňuje aj komunikáciu žiaka s jeho okolím, vytváranie vzťahov s inými ľuďmi a formuje zaradenie žiaka do spoločnosti. Cieľom výučby slovenského jazyka na primárnom stupni vzdelávania je naučiť spisovný jazyk na takej úrovni, aby ho žiaci vedeli používať v praktickom živote. Používanie jazyka vnímame ako komplexné využívanie všetkých komunikačných zručností – rozprávania, písania, čítania a počúvania.

CIELE PREDMETU

1. ročník ZŠ

Základným cieľom výučby slovenského jazyka a literatúry v tomto ročníku je osvojenie si kódu grafického zápisu reči, naučiť žiakov písať a čítať. Pre jednotlivé zložky učebného predmetu slovenský jazyk a literatúra môžeme pre tento ročník formulovať nasledovné špecifiká:

Jazyková a slohová zložka – žiaci sa oboznamujú s grafickým zápisom reči a postupne si osvojujú schopnosť čítať a písať. Väčší dôraz sa kladie nielen na schopnosť prepísať a odpísať texty, ale aj na samostatné tvorivé písanie. Produktívne činnosti súvisiace s písaním zaraďujeme postupne s ohľadom na individuálne schopnosti žiakov. Žiaci sa oboznamujú len s obmedzeným množstvom gramatických a pravopisných pravidiel, napr. žiak rozlišuje vety podľa začiatku a ukončenia, vety prečíta so správnou intonáciou. V slohovej zložke dbáme na to, aby žiaci ústne komunikovali, primerane si rozvíjali slovnú zásobu a maximálne využívali zaužívané konvencie.

Čítanie a literárna výchova – žiaci si osvojujú schopnosť čítať, neskôr čítať s porozumením. Pri čítaní literárnych textov si postupne uvedomujú ich estetické hodnoty.

V prvom ročníku systematicky podporujeme rozvoj všetkých komunikačných zručností. Sústreďujeme sa predovšetkým na:

*Rozprávanie*: žiaci si rozširujú aktívnu slovnú zásobu, primerane používajú komunikačné konvencie. Zdokonaľujú svoj ústny prejav rozprávaním krátkych príbehov. Okrem obsahovej stránky ústnych prejavov vyžadujeme od nich aj správnu výslovnosť.

*Počúvanie*: žiaci si uvedomujú, že počúvanie je neoddeliteľnou súčasťou vzájomnej komunikácie. Počúvajú svojho komunikačného partnera (žiaka, učiteľa, inú osobu) a získané informácie využívajú v následnej komunikácii.

*Čítanie*: zručnosť čítať žiaci nadobúdajú postupne. Základnou požiadavkou je dosiahnutie určitej úrovne kvality techniky čítania. Postupne na základe individuálnych schopností žiakov vyžadujeme aj čítanie s porozumením.

*Písanie:* základnou požiadavkou získania primeranej zručnosti písania žiakov je zapamätať si všetky tvary tlačených aj písaných písmen, odpísať a prepísať text.

Obsah učiva v 1. ročníku členíme do troch období: *prípravné, šlabikárové a čítankové*.

|  |
| --- |
| Rozvoj kľúčových kompetencií žiakov v predmete |

**Kompetencia k celoživotnému učeniu sa**

Pre utváranie a rozvoj tejto kľúčovej kompetencie sú žiaci učiteľom vedení k:

* vedieť sa učiť a poznať vlastný štýl učenia,
* vedieť pracovať s rôznymi zdrojmi informácií,
* vedieť aktívne počúvať,
* mať rozvinuté vyššie poznávacie funkcie učenia na úrovni anylýzy, syntézy a hodnotenia,
* vedieť aktívne pracovať s IKT,
* zapamätaniu si základných informácií a faktov a vedieť ich používať v praxi,
* schopnosti uplatňovať pravopis a spisovné vyjadrovanie vo všetkých formách komunikácie v reálnom živote,
* funkčnému využívaniu jazyka pri čítaní, písaní, rozprávaní a počúvaní.

**Kompetencie k riešeniu problémov**

Pre utváranie a rozvoj tejto kľúčovej kompetencie sú žiaci učiteľom vedení k:

* čítaniu s porozumením a písaniu pre porozumenie (vedieť nájsť to,čo je v texte podstatné, vedieť nájsť podstatné súvislosti, vedieť niečo slovom alebo písmom vysvetliť,
* schopnosti čítať s porozumením rôzne druhy textov,pochopeniu podstaty problému a úspešnému hľadaniu relevantných informáci,
* postupnému získavaniu schopnosti analyzovať situáciu a rozhodovať sa,
* riešeniu problémov a objavovaniu súvislostí.

**Kompetencie komunikatívne**

Pre utváranie a rozvoj tejto kľúčovej kompetencie sú žiaci učiteľom vedení k:

* schopnosti adekvátne komunikovať s prihliadnutím na komunikačnú situáciu,
* schopnosti žiaka verejne sa prezentovať a obhájiť si svoj názor.

**Kompetencie sociálne a personálne**

Pre utváranie a rozvoj tejto kľúčovej kompetencie sú žiaci učiteľom vedení k:

* schopnosti mať vlastnú sebadôveru a sebaúctu,
* poznaniu sebahodnotenia s prijatím sebakritiky a uvedomovaním si svojich silných stránok,
* schopnosti mať zodpovednosť za vlastné učenie,
* schopnosti vedieť sa realizovať a projektovať si svoj osobný rozvoj,
* tvorivej a aktívnej práci v skupinách.

**Kompetencie občianske**

Pre utváranie a rozvoj tejto kľúčovej kompetencie sú žiaci učiteľom vedení k:

* učeniu sa verejne vystupovať a prezentovať vlastnú tvorbu a nadobudnuté poznatky,
* vytváraniu si pozitívneho sebaobrazu, ktorý podporuje sebadôveru a sebarozvoj,
* uvedomovaniu si svojich silných a slabých stránok,
* kontrole vlastného konania, schopnosti odhadnúť dôsledky svojich rozhodnutí a činov,
* uvedomeniu si svojich práv a povinností a podieľaniu sa na vytváraní triednych pravidiel,
* tolerancií a empatii k prejavom iných kultúr.

**Kompetencie pracovné**

Pre utváranie a rozvoj tejto kľúčovej kompetencie sú žiaci učiteľom vedení k:

* správnemu používaniu techniky a pomôcok,
* k poznávaniu a rozvíjaniu svojich schopností a ich uplatňovaniu v reálnom živote,
* učeniu sa využívať slovníky, príručky a internet.

|  |
| --- |
| VZDELÁVACÍ ŠTANDARD |

|  |
| --- |
| Tematický celok : ČÍTANIE - prípravné obdobie |

|  |  |
| --- | --- |
| **Výkonový štandard** | **Obsahový štandard** |
| **Žiak na konci prípravného obdobia v 1.ročníku základnej školy vie/dokáže:**   * rozprávať podľa obrázka, * jednoducho asúvisle hovoriť k téme zadanej učiteľom, * sluchovo rozlišovať hlásky v slove, * zrakovo rozlišovať písmená, * spájať hlásky do slabík * hovoriť slovo po slabikách * určovať počet slabík v slove * tvoriť vetu podľa grafickej schémy * určovať počet slov vo vete * čítať veľké tlačené písmená podľa predlohy | Komunikácia  Hláska  Písmeno  Slabika  Slovo  Veta  Veľké tlačené písmená |

|  |
| --- |
| Tematický celok: **Písanie – prípravné obdobie** |

|  |  |
| --- | --- |
| **Výkonový štandard** | **Obsahový štandard** |
| * písať tvary veľkých tlačených písmen, * písať podľa predlohy tvary prípravných cvikov. | tvary veľkých tlačených písmen  prípravné cviky |

|  |
| --- |
| Tematický celok : **Rozprávanie – prípravné obdobie** |

|  |  |
| --- | --- |
| **Výkonový štandard** | **Obsahový štandard** |
| * správne artikulovať a vyslovovať všetky hlásky, * predstaviť sa rodným menom apriezviskom. | Výslovnosť slovenských hlások  predstavenie sa |

|  |
| --- |
| Tematický celok : **Počúvanie –prípravné obdobie** |

|  |  |
| --- | --- |
| **Výkonový štandard** | **Obsahový štandard** |
| * počúvať a porozumieť informácii od učiteľa, spolužiaka..., * pracovať podľa inštrukcie učiteľa. | Prijímanie informácií |

|  |
| --- |
| Tematický celok : **Čítanie– šlabikárovéobdobie** |

|  |  |
| --- | --- |
| **Výkonový štandard** | **Obsahový štandard** |
| **Žiak na konci šlabikárového obdobia v 1. ročníku základnej školy vie/dokáže:**   * čítať všetky písmená, * rozlišovať hlásky, * vyslovovať krátku a dlhú hlásku, * rozlišovať písmená: tlačené, písané, malé a veľké, * určovať hlásky v slabike, * spájať hlásky do slabiky, * čítať slabiky (otvorenú, zatvorenú, so spoluhlás kovou skupinou a s viacnásobnou spoluhlás-kovou skupinou) * čítať slová po slabikách, * určovať počet slabík a hlások v slove, * určovať pozíciu hlásky v slove (na začiatku, uprostred, na konci), | Písmená  Hlásky  Dĺžka hlásky  tlačené, písané, veľké a malé písmená abecedy  slabika ( analýza / syntéza ) |

|  |  |
| --- | --- |
| * čítať slová zložené z otvorených slabík, * čítať slová zložené z otvorených a zatvore- ných slabík, * čítať slová zo zatvorených slabík, * čítať slová so slabikotvorným r– ŕ, l– ĺ, * čítať slová a vysvetľovať ich význam, * čítať vety, * určovať prvé slovo vety podľa veľkého začiatočného písmena, * rozlišovať druhy viet podľa interpunkčného znamienka, * správne vyslovovať hlásky s dĺžňom, mäkčeňom, vokáňom, dvoma bodkami, * čítať text zľava doprava. | Slovo  Veta a druhy viet  Interpunkčné znamienka  Rozlišovacie znamienka  Orientácia v texte |

|  |
| --- |
| Tematický celok : **Písanie – šlabikárové obdobie** |

|  |  |
| --- | --- |
| **Výkonový štandard** | **Obsahový štandard** |
| * písať všetky tvary písaných písmen samostatne, v slovách, vetách, pri prepise, odpise aj samostatnom písaní, * písať písmená v správnom sklone a so správnou veľkosťou, * odpísať písaným písmom písmená, slabiky, slová, vety, text podľa písanej predlohy, * prepísaťpísanýmpísmomslabiky,slová,vety,textpodľatlačenejpredlohy * na základe počutého písať písmená, slabiky, slová, vety, text písaným písmom. | Tvary veľkých a malých písaných písmen  odpis písmen, slabík, slov, viet a textu  prepis písmen, slabík, slov, viet a textu  písanie písmen, slabík, slov, viet a textu podľa diktovania |

|  |
| --- |
| Tematický celok: Rozprávanie – šlabikárové obdobie |

|  |  |
| --- | --- |
| Výkonový štandard | Obsahový štandard |
| * vyžiadať si od učiteľa, spolužiaka informáciu potrebnú k riešeniu úlohy * súvislo rozprávať o nejakej udalosti, * dopĺňať rozprávanie na základe otázok učiteľa, spolužiaka, * formulovať otázky na doplnenie informácie k rozprávaniu. | Vyžiadanie informácie  rozprávanie o udalosti |

|  |
| --- |
| Tematický celok :  **Počúvanie – šlabikárové obdobie** |

|  |  |
| --- | --- |
| Výkonový štandard | Obsahový štandard |
| * uvedomelo počúvať rozprávanie učiteľa alebo spolužiaka, * porozumieť, čo učiteľ alebo spolužiak hovorí. | počúvanie a porozumenie rozprávaniu učiteľa, spolužiaka |

|  |
| --- |
| Tematický celok :  **Čítanie– čítankové obdobie** |

|  |  |
| --- | --- |
| Výkonový štandard | Obsahový štandard |
| **Žiak na konci čítankového obdobia v 1.ročníku základnej školy vie/dokáže:**   * čítať báseň, hádanku zapísanú tlačeným alebo písaným písmom, * odlíšiť poéziu od prozaického textu (nepoužívajú pojem poézia, próza), * odpovedať na otázky viažuce sa k informáciám uvedeným v básni alebo hádanke * prečítať s porozumením prozaickýtext, * odpovedať naotázkyviažucesa kinformáciámuvedeným v texte, * prečítať s porozumením prozaický text, * odpovedať na otázky viažuce sa k informáciám uvedeným v texte, * porozprávať dej prečítaného príbehu (rozprávky), * určiť nadpis a autora textu * správne čítať oznamovacie, opytovacie, rozkazovacie, zvolacie a želacie vety * prerozprávať jednoduchý dej umeleckého textu, * správne odpovedať na otázky viažuce sa k informáciám obsiahnutým priamo v texte * predniesť báseň alebo kratší prozaický text * odlíšiť reč postáv v dramatizovanom texte, * prečítať text danej postavy v dramatic- kom diele, * používať pri dramatizácii textu neverbálne prvky komunikácie, * určiť postavy v dramatickom texte, * primeraným spôsobom opísať ich vlastnosti, * identifikovať ilustráciu v texte, * poznať funkciu ilustrácie, * prostredníctvom ilustrácie dopĺňať text, * priradiť vhodnú ilustráciu k textu, * priradiť k ilustrácii vhodnú časť textu, | Báseň  Hádanka  text  rozprávka,príbehnadpis,autor  Druhy viet  rozprávanie  dej v umeleckom texte  umelecký prednes  dramatizácia  umeleckého textu  Dej dramatizovaného textu  Postavy zdramatizovaného textu a ich vlastnosti  Ilustrácia a jej funkcia |

|  |
| --- |
| Tematický celok : **Písanie – čítankové obdobie** |

|  |  |
| --- | --- |
| Výkonový štandard | Obsahový štandard |
| * odpísať krátky text podľa predlohy, * prepísať tlačený text písaným písmom, * písať vety a krátke texty podľa diktovania, | odpis písaného textu  prepis tlačeného textu  písanie podľa diktovania |
| * samostatne zapísať vlastnú myšlienku v rozsahu jednej vety, | samostatné písomné vyjadrovanie myšlienok |
| * používať pravopis písania veľkého písmena na začiatku vlastných podstatných mien osôb, * napísať správne svoje rodné meno aj priezvisko, * písať prvé slovo vety s veľkým písmenom, * správne písať interpunkčné znamienka na konci oznamovacích, opytovacích, zvolacích, želacích a rozkazovacích viet (pri odpise a prepise textu), * písaťsprávne interpunkčné znamienka na konci viet vdiktáte. | písanie vlastných podstatných mien osôb písaným písmom  veta – veľké písmená na začiatku viet interpunkčné znamienka na konci viet |

|  |
| --- |
| Tematický celok : **Rozprávanie – čítankové obdobie** |

|  |  |
| --- | --- |
| Výkonový štandard | Obsahový štandard |
| * poznať základné pravidlá slušného správania a aplikovať ich v reálnom živote, * pozdraviť, osloviť dospelých aj spolužiakov, * zvítať, rozlúčiť sa, poprosiť, poďakovať, zaželať niekomu niečo, * ospravedlniť, vyjadriť súhlas, nesúhlas, * zablahoželať, privítať niekoho, rozlúčiť sa, poprosiť, * požiadať niekoho o niečo. | Základy spoločenského správania  komunikácia |

|  |
| --- |
| Tematický celok : **Počúvanie – čítankové obdobie** |

|  |  |
| --- | --- |
| Výkonový štandard | Obsahový štandard |
| * uvedomelo počúvať rozprávanie učiteľa alebo spolužiaka, * rozumieť tomu, čo učiteľ alebo spolužiak hovorí. | Počúvanie (porozumenie rozprávaniu učiteľa, spolužiaka) |

|  |
| --- |
| **Stratégie vyučovania – metódy a formy práce** |

O metódach a formách práce rozhoduje učiteľ. Musí však:

* rešpektovať plynulý prechod z predškolského obdobia na školské činnosti, tolerovať potreby

a individuálne odlišnosti žiakov

* vytvárať podmienky na úspešnosť každého jednotlivca, samostatné myslenie a konanie,

vytvárať podmienky na pozitívnu pracovnú atmosféru

* využívať metódy voľného výberu riešenia úloh žiakmi, motivovať ich k aktívnemu učeniu,

podporovať sebahodnotenie žiakov, aby poznali svoje prednosti i chyby

* aktivizovať žiakov situáciami, úlohami a problémami, využívať a rozvíjať tvorivé myslenie
* využívať metódy a formy práce, ktoré nedovoľujú tvoriť stereotypy

**Metódy a formy** – didaktická hra, dramatizácia, rolové čítanie, kreatívne úlohy, interaktívne cvičenia, motivačné otázky, práca s obrázkami, kartičkami, riešenie problémov, brainstorming, relaxačné cvičenia, samostatná práca, frontálna aj individuálna práca, práca v skupinách, vo dvojiciach, v komunite, ...vyhľadávanie materiálov, údajov, návšteva divadelných predstavení, knižnice, rôznych súťaží, ...

|  |
| --- |
| **UČEBNÉ ZDROJE** |

HUPSOV šlabikár Lipka pre 1. ročník základných škôl – 1. časť (AITEC, 2013)

HUPSOV šlabikár Lipka pre 1. ročník základných škôl – 2. časť (AITEC, 2013)

Pracovný zošit pre 1. ročník základných škôl k HUPSOVMU šlabikáru Lipka

(AITEC, 2013)

Písanie pre 1. ročník základných škôl – súbor písaniek (AITEC, 2013)

Multimediálny disk k HUPSOVMU šlabikáru Lipka (AITEC, 2013)

Nápovedné tabule k šlabikárom (AITEC, 2013)

ABECEDA, z vreca von! (AITEC, 2013)

Interaktívne čítanie (AITEC, 2012)

Didaktická technika: počítače s pripojením na internet, dataprojektor, interaktívna tabuľa

Ďalšie zdroje: výukové CD a DVD, prezentácie vytvorené učiteľom, pracovné listy vytvorené učiteľom

|  |
| --- |
| **METÓDY A  PROSTRIEDKY HODNOTENIA** |

Pri hodnotení žiakov sme prijali pravidlá, ktoré platia pre celé obdobie vzdelávania

žiaka a sú v súlade so spoločenskými výchovno – vzdelávacími stratégiami na úrovni školy:

* Hodnotenie zameriame a formulujeme pozitívne
* Rozlišujeme hodnotenie začlenených ( integrovaných) a bežných žiakov
* Vyučujúci klasifikujú iba prebrané a precvičené učivo
* Žiak má dostatok času na učenie, precvičovanie a upevnenie učiva
* Podklady na hodnotenie a klasifikáciu získava vyučujúci objektívnym sledovaním výkonov a pripravenosti žiaka na vyučovanie, rôznymi druhmi písomných prác, analýzou výsledkov rôznych činnosti žiakov
* Pri klasifikácii používa platnú klasifikačnú stupnicu
* Písomné práce sú oznámené vopred
* Významným prvkom učenia je práca s chybou
* Využitie sebahodnotenia žiakov, ich schopnosť posúdiť svoju vlastnú prácu, vynaložené úsilie, osobné možnosti a rezervy

Na hodnotenie žiakov počas celého školského roka používame:

1. **priebežné hodnotenie**

* klasifikácia známkou
* ústne hodnotenie ( ako motivačný činiteľ)

1. **sumatívne hodnotenie**

* klasifikácia známkou ( podľa metodického pokynu MŠ č.22/2011)

|  |
| --- |
| **Kritériá kontroly a hodnotenia diktátov:** |

**Počet a zameranie kontrolných diktátov v 1. ročníku ZŠ**

počet: 1

Zameranie: opakovanie učiva z 1. ročníka ZŠ

**Rozsah kontrolných diktátov:**

1. ročník 10 – 15 plnovýznamových slov

**Stupnica hodnotenia kontrolných diktátov:**

0 – 1 chyba = 1

2 – 4 chyby = 2

5 – 7 chýb = 3

8 – 10 chýb = 4

11 a viac chýb = 5

Za chybu v práci žiaka sa počíta akákoľvek chyba z učiva, ktoré sa preberalo. Ak sa vyskytne tá istá chyba v jednom slove niekoľkokrát, počíta sa za jednu chybu (napr. riba vo viacerých vetách). Chyba rovnakého významu v rôznych slovách sa počíta ako chyba v ďalšom slove (napr. chlapmy, stromamy). Chybou je i nečitateľné písmo. Chybou je, keď je čiarka na začiatku riadka (čiarky na 1. stupni diktujeme), tiež je chybou, keď je predložka na konci riadka (patrí pred slovo). Známka za zlú úpravu sa nesmie zarátať do známky z diktátu, ale úprava sa musí hodnotiť osobitne.

|  |
| --- |
| **PRIEREZOVÉ TÉMY** |

Povinnou súčasťou obsahu vzdelávania sú prierezové tematiky, ktoré sa spravidla prelínajú cez vzdelávacie oblasti. Prierezové tematiky je možné uplatňovať viacerými formami – ako integrovanú súčasť vzdelávacieho obsahu oblastí vzdelávania a vhodných vyučovacích predmetov, ako samostatný učebný predmet v rámci voliteľných hodín (pri profilácii školy). Vhodná je forma projektu (v rozsahu počtu hodín, ktoré sú pridelené téme) alebo veľmi efektívnou formou kurzu. Nevyhnutnou podmienkou účinnosti a neformálnej realizácie témy je používanie aktivizujúcich, interaktívnych učebných metód. Výber spôsobu a času realizácie prierezovej tematiky je v kompetencii každej školy. Na úrovni primárneho vzdelávania uplatňujeme prierezové témy:

* MULTIKULTÚRNA VÝCHOVA
* MEDIÁLNA VÝCHOVA
* ENVIRONMENTÁLNA VÝCHOVA
* OSOBNOSTNÝ A SOCIÁLNY ROZVOJ
* REGIONÁLNA VÝCHOVA A TRADIČNÁ ĽUDOVÁ KULTÚRA
* TVORBA PROJEKTU A PREZENTAČNÉ ZRUČNOSTI
* DOPRAVNÁ VÝCHOVA – VÝCHOVA K BEZPEČNOSTI V CESTNEJ PREMÁVKE
* OCHRANA ŽIVOTA A ZDRAVIA

**Národný program finančnej gramotnosti**